Diari Oficial de la Generalitat Valenciana


Sumari del DOGV 5165, del 29-12-2005 (2005/14282)

Informació pública del programa d'actuació integrada La Porteta per al desenvolupament del sector de sòl urbanitzable no programat previst en el Pla General d'Ordenació Urbana, de 22 d'abril de 1994 (entre la ronda Monestir de la Valldigna i el carrer 9 d'Octubre).
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5165

Data del DOGV
:   29-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14175


Organisme emissor
:   Ajuntament d'Almussafes

Tipus de document
:   Anunci

Informació pública del programa d'actuació integrada La Porteta per al desenvolupament del sector de sòl urbanitzable no programat previst en el Pla General d'Ordenació Urbana, de 22 d'abril de 1994 (entre la ronda Monestir de la Valldigna i el carrer 9 d'Octubre). [2005/F14327]
  
Mitjançant acord plenari de l'Ajuntament d'Almussafes, de data 14 d'octubre de 2004, dictat a l'empara del que preveu l'article 7.2 Llei 6/1994, de 15 de novembre, Reguladora de l'Activitat Urbanística (LRAU), la corporació local va optar per l'execució directa del programa d'actuació integrada La Porteta per al desenvolupament del sector de sòl urbanitzable no programat previst en el vigent Pla General d'Ordenació Urbana (entre la ronda Monestir de la Valldigna i el carrer 9 d'Octubre).
  
Mitjançant Resolució de l'Alcaldia 3317/2005, de 23 de desembre, es va acordar exposar al públic l'Alternativa Tècnica del Programa d'Actuació Integrada La Porteta, dalt referenciat. Tot això als efectes del que disposa l'article 46 de la Llei Reguladora de l'Activitat Urbanística (LRAU), en relació amb l'article 53 d'esta i l'article 173 del Reglament de Planejament de la Comunitat Valenciana (RPCV).
  
L'alternativa tècnica està composta dels documents següents:
  
1. Homologació modificativa.
  
2. Memòria de programa.
  
3. Pla parcial de millora.
  
4. Projecte d'urbanització.
  
5. Estudi d'impacte ambiental.
  
El període d'exposició pública, durant el qual es podran formular les al·legacions que estimen oportunes, tindrà una duració de 20 dies hàbils comptadors des de la publicació del present edicte en el Diari Oficial de la Generalitat Valenciana.
  
Conclòs el període d'exposició pública i per un període de 10 dies hàbils, s'exposarà al públic en plica oberta el document integrat regulador dels aspectes econòmics de l'actuació i de les relacions i compromisos entre la corporació local i els titulars afectats. Durant aquest període podran formular-se al·legacions.
  
Així mateix i de conformitat amb allò que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, dels quals s'ignore el lloc de notificació o, intentada aquesta, no s'haguera pogut practicar als efectes de remetre avís amb el contingut d'aquest anunci als titulars de drets que figuren en el cadastre i que consten en el quadre adjunt:
  
Addicionalment i per tal de facilitar la labor de la corporació local i a dotar al present procediment de les majors garanties, preguem aporten a l'ajuntament els títols acreditatius del seu dret de propietat, als efectes de confeccionar el projecte de reparcel·lació de l'àmbit afectat.